pythainlp/thai-wiki-dataset-v3 huggingface dataset:
ศรีโสภา โกฏคำลือ

ศรีโสภา โกฏคำลือ เป็นนักการเมืองชาวไทย เป็นสมาชิกสภาผู้แทนราษฎรจังหวัดเชียงใหม่ ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคเพื่อไทย และเป็นผู้จัดการสโมสรฟุตบอลเชียงใหม่ ยูไนเต็ด
== ประวัติ ==
ศรีโสภา โกฎคำลือ  เป็นบุตรของนายศรีเรศ โกฎคำลือ และนางวาสนา โกฎคำลือ สำเร็จการศึกษาปริญญาตรี Monetary and Finanical Economics, Kingston University London, UK
== การทำงาน ==
ศรีโสภา เป็นผู้จัดการสโมสรฟุตบอลเชียงใหม่ ยูไนเต็ด และได้ลงสมัครเป็นสมาชิกสถาผู้แทนราษฎรในปี พ.ศ.2566 และได้รับเลือกเป็นสมาชิกสภาผู้แทนราษฎรจังหวัดเชียงใหม่ เขต 10 พรรคเพื่อไทย
== อ้างอิง ==
นักการเมืองไทย
นักธุรกิจชาวไทย
สมาชิกสภาผู้แทนราษฎรจังหวัดเชียงใหม่
พรรคเพื่อไทย
สโมสรฟุตบอลเชียงใหม่ ยูไนเต็ด
พีระกฤตย์ พชรบุณยเกียรติ

พีระกฤตย์ พชรบุณยเกียรติ (เกิด 16 มีนาคม พ.ศ. 2545) ชื่อเล่น เฟรนด์ เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "นีโม่" จากละครเรื่อง คู่เวร และบทบาท "ยอด" จากภาพยนตร์เรื่อง ธี่หยด
==ประวัติและการศึกษา==
พีระกฤตย์'เป็นบุตรชายคนเดียวของครอบครัว มีพี่สาว 1 คนจบการศึกษาระดับประถมศึกษา โรงเรียนเซนต์คาเบรียล ระดับชั้นมัธยมศึกษา โรงเรียนสาธิตมหาวิทยาลัยศรีนครินทรวิโรฒ ปทุมวัน เคยเป็นนักกีฬาว่ายน้ำของโรงเรียน ตัวแทนเยาวชนทีมชาติไทยเข้าแข่งขันกีฬา 42nd Sae age Group ประเทศฟิลิปปินส์,  10Asean Schools Game ประเทศมาเลเซีย, เป็นตัวแทนจังหวัดกรุงเทพมหานคร แข่งขันกีฬาแห่งชาติ ครั้งที่ 46 เจียงฮายเกมส์ และกีฬาเยาวชนแห่งชาติ ครั้งที่ 35 บุรีรัมย์เกมส์ ปัจจุบันกำลังศึกษาปีที่ 3 คณะวิศวกรรมศาสตร์ ภาควิชา วิศวกรรมอุตสาหการ จุฬาลงกรณ์มหาวิทยาลัย
== เข้าสู่วงการ ==
เข้าสู่วงการโดยการแนะนำของสมจริง ศรีสุภาพที่ได้ไปเห็นแสดงละครการกุศลของโรงเรียนเทิดไท้องค์ราชันสาธิตปทุมวันวิพิธทัศนา ครั้งที่ 10 เรื่อง คู่กรรม เมื่อปี พ.ศ.2563 จึงติดต่อเข้ามาเซ็นสัญญาเป็นนักแสดงสังกัดช่อง 3 พ.ศ.2564 ได้รับโอกาสแสดงละครเรื่องแรกคือ คู่เวรตามมาด้วยพ.ศ.2565 ละคร ดวงใจเทวพรหม ตอน พรชีวัน ซึ่งเป็นภาคต่อของละครชุด สุภาพบุรุษจุฑาเทพ,  พยัคฆ์ร้ายซ่อนลาย ต่อมาปี พ.ศ. 2566 เรื่อง ลมเล่นไฟ,ภาพยนตร์เรื่อง ธี่หยด และกำลังถ่ายทำละคร ใจขังเจ้า
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
=== ภาพยนตร์ ===
== อ้างอิง ==
นักแสดงชาวไทย
นักแสดงชายชาวไทย
นักแสดงสังกัดช่อง 3
กัวหยง

กัวหยง มีชื่อในภาษาจีนกลางว่า ช่างกวาน ยง  เป็นขุนพลของรัฐจ๊กก๊กในยุคสามก๊กของจีน
== ประวัติ ==
ในปี ค.ศ. 231 จูกัดเหลียงอัครมหาเสนาบดีและผู้สำเร็จราชการแห่งจ๊กก๊กนำทัพบุกขึ้นเหนือครั้งที่ 4 เวลานั้นลิเงียมรับผิดชอบด้านการขนส่งเสบียง  ในช่วงฤดูร้อนถึงฤดูใบไม้ร่วงเกิดฝนตกหนักอย่างต่อเนื่อง จึงไม่สามารถส่งเสบียงไปถึงได้ทัน ลิเงียมจึงส่งหู จง (狐忠) ที่ปรึกษาทัพ (參軍 ชานจฺวิน)  และเฉิง ฟาน (成藩) ผู้ตรวจการทัพ (督軍 ตูจฺวิน) นำจดหมายไปแจ้งจูกัดเหลียงขอให้ถอนทัพ หลังจูกัดเหลียงได้รับจดหมายจึงถอยทัพกลับ แต่เมือทัพจ๊กก๊กยกกลับมา ลิเงียมกลับพยายามจะหนีความผิดของตนฐานส่งเสบียงล่าช้าด้วยการโยนให้เป็นความผิดของจูกัดเหลียงที่ถอนทัพกลับมาไม่รุดหน้า จูกัดเหลียงกับเหล่าขุนพลนายทหารที่ติดตามจูกัดเหลียงในการทัพบุกขึ้นเหนือจึงร่วมกันเขียนฎีกาเสนอจักรพรรดิเล่าเสี้ยนให้ปลดลิเงียมออกจากราชการไปเป็นสามัญชน กัวหยงในเวลานั้นมีตำแหน่งเป็นผู้จัดการทัพกลาง (行中典軍 สิงจงเตี่ยนจฺวิน) และขุนพลปราบเชลย (討虜將軍 เถาหลู่เจียงจฺวิน) ได้ร่วมเขียนฎีกาด้วย
== ในนิยายสามก๊ก ==
ในนวนิยายอิงประวัติศาสตร์เรื่องสามก๊กในศตวรรษที่ 14  กัวหยงมีชื่อในภาษาจีนกลางว่า กวาน ยง  ปรากฏเป็นตัวละครในเนื้อเรื่องตอนที่ 91 โดยระบุว่าเป็นหนึ่งในขุนพลที่ติดตามร่วมรบการในบุกขึ้นเหนือของจูกัดเหลียงครั้งแรก
== ดูเพิ่ม ==
รายชื่อบุคคลในยุคสามก๊ก
== หมายเหตุ ==
== อ้างอิง ==
=== บรรณานุกรม ===
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
ขุนพลของจ๊กก๊ก
หัวใจไม่มีปลอม

หัวใจไม่มีปลอม (Beauty Newbie) เป็นละครโทรทัศน์แนวโรแมนติกของไทย นำแสดงโดย ใบเฟิร์น-พิมพ์ชนก ลือวิเศษไพบูลย์ และ วิน-เมธวิน โอภาสเอี่ยมขจร สร้างจากเว็บตูนยอดนิยมของเกาหลีใต้ เรื่อง My ID Is Gangnam Beauty ซึ่งถูกสร้างเป็นซีรีส์ในปี 2018 ในชื่อกังนัมบิวตี้ รักนี้ไม่มีปลอม การผลิตครั้งนี้เป็นความร่วมมือระหว่างจีเอ็มเอ็มทีวีและภาพดีทวีสุขกับ Wattpad Webtoon Studio ซึ่งเป็นบริษัทย่อยในอเมริกาเหนือของ Naver อาทิชา ตันธนวิกรัย ซึ่งก่อนหน้านี้เป็นผู้กำกับร่วมในซีรีส์ หัวใจรักสี่ดวงดาว และผู้เขียนบทซีรีส์เรื่อง เด็กใหม่ รับหน้าที่กำกับซีรีส์ ซีรีส์เรื่องนี้เริ่มถ่ายทำในฤดูร้อนปี 2566 คาดว่าจะออกอากาศครั้งแรกในต้นปี 2567
== เนื้อเรื่อง ==
หลิว (พิมพ์ชนก ลือวิเศษไพบูลย์) เป็นเด็กสาวที่ถูกรังแกมาทั้งชีวิตเพราะรูปร่างหน้าตาของเธอ ในความพยายามที่จะเริ่มต้นใหม่ในมหาวิทยาลัย เธอเข้ารับการทำศัลยกรรมโดยมีเป้าหมายเพื่อให้ดูเหมือนนักศึกษาทั่วไป อย่างไรก็ตาม การผ่าตัดกลับกลายเป็นว่า 'ประสบความสำเร็จเกินไป' ทำให้เธอสวยอย่างไม่น่าเชื่อ แต่สิ่งที่เธอต้องการก็คือทำตัวกลมกลืนกับทุกคนและหลีกเลี่ยงการถูกรังแก
== อ้างอิง ==
ละครโทรทัศน์ไทย
รายการโทรทัศน์ช่องจีเอ็มเอ็ม 25
ณัฐชา นีน่า เจสซิกา พาโดวัน

ณัฐชา นีน่า เจสซิกา พาโดวัน (เกิด 16 พฤษภาคม พ.ศ. 2557) ชื่อเล่น นีน่า เป็นนักแสดงเด็กลูกครึ่งไทย-อังกฤษ เป็นที่รู้จักในบทบาท "ขวัญเอย / ขวัญมา" (วัยเด็ก) จาก ซ่อนเงารัก , "พุตตาน" (วัยเด็ก) จาก พรหมลิขิต และ "ยี่" จากภาพยนตร์ ธี่หยด
== เข้าสู่วงการ ==
นีน่า ณัฐชา เข้าสู่วงการจากการแสดงละครเรื่องซ่อนเงารัก เมื่อปี 2563 โดยรับบทเป็น ขวัญเอย / ขวัญมา (วัยเด็ก) ต่อมาในปี 2565 เธอมีผลงานถึง 2 เรื่องคือภาพยนตร์เรื่อง ภาพหวาด โดยรับบทเป็น เรเชล เด็กหญิงตาบอด นับเป็นภาพยนตร์เรื่องแรกของเธอ และบ่วงวิมาลา รับบท พิมพ์ ลูกสาวของกันย์และอรปรียา จากนั้นในปี 2566 เธอมีผลงาน 2 เรื่องคือละครโทรทัศน์เรื่องรักในรอยลวง รับบทเป็น รัมภ์รดา (วัยเด็ก) และภาพยนตร์เรื่องธี่หยด รับบทเป็น ยี่ และมีละครที่รอออกอากาศคือเรื่องพรหมลิขิต ภาคต่อของบุพเพสันนิวาส โดยรับบทเป็นพุตตาน (วัยเด็ก)
== ผลงาน ==
=== ภาพยนตร์ ===
=== ละครโทรทัศน์ ===
== อ้างอิง ==
นักแสดงเด็กชาวไทย
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงภาพยนตร์หญิงชาวไทย
สำนักวิชารัฐศาสตร์และรัฐประศาสนศาสตร์ มหาวิทยาลัยวลัยลักษณ์

สำนักวิชารัฐศาสตร์และรัฐประศาสนศาสตร์ มหาวิทยาลัยวลัยลักษณ์ (School of Political Science and Public Administration, Walailak University) เป็นสำนักวิชารัฐศาสตร์ ซึ่งเดิมเป็นสำนักวิชารัฐศาสตร์และนิติศาสตร์ ของมหาวิทยาลัยวลัยลักษณ์
== ประวัติ ==
สำนักวิชารัฐศาสตร์และรัฐประศาสนศาสตร์ พัฒนามาจากสำนักวิชาศิลปศาสตร์ ซึ่งต่อมา ใน พ.ศ. 2559 คณาจารย์และนักศึกษาด้านการเมืองการปกครองและรัฐประศาสนศาสตร์ได้ย้ายมาสังกัดสำนักวิชารัฐศาสตร์และนิติศาสตร์ ครั้นในเดือนกรกฎาคม พ.ศ. 2561 รองศาสตราจารย์ สมชัย ศรีสุทธิยากร ได้รักษาการแทนคณบดีสำนักวิชารัฐศาสตร์และนิติศาสตร์ มหาวิทยาลัยวลัยลักษณ์
เนื่องด้วยการเพิ่มจำนวนนักศึกษาอย่างต่อเนื่อง สำนักวิชารัฐศาสตร์และรัฐประศาสนศาสตร์จึงได้รับการก่อตั้งใน พ.ศ. 2565 ซึ่งปัจจุบันสำนักวิชานี้เปิดสอน 2 หลักสูตร ได้แก่ หลักสูตรรัฐศาสตร์ และหลักสูตรรัฐประศาสนศาสตร์
โดยหลักสูตรรัฐศาสตร์ มี 3 สาขาวิชา ได้แก่ สาขาวิชาการเมืองการปกครอง, สาขาวิชาความสัมพันธ์ระหว่างประเทศ และสาขาวิชาอาเซียน ส่วนหลักสูตรรัฐประศาสนศาสตร์ มี 3 สาขาวิชาเช่นกัน ได้แก่ สาขาวิชาการปกครองท้องถิ่น, สาขาวิชานโยบายสาธารณะ และสาขาวิชาทรัพยากรมนุษย์
== การประชุมความร่วมมือด้านวิชาการ ==
เดือนมิถุนายน พ.ศ. 2564 คณะผู้บริหารเทศบาลเมืองทุ่งสงได้ประชุมความร่วมมือด้านวิชาการกับสำนักวิชารัฐศาสตร์และนิติศาสตร์ มหาวิทยาลัยวลัยลักษณ์ เพื่อยกระดับคุณภาพชีวิตประชาชนในเขตเทศบาลเมืองทุ่งสง
== อ้างอิง ==
== แหล่งข้อมูลอื่น ==
วลัยลักษณ์
รัฐศาสตร์และรัฐประศาสนศาสตร์
เคาจู

เคาจู (มีบทบาทในช่วงศตวรรษที่ 3) มีชื่อในภาษาจีนกลางว่า สฺวี่ ฉือ  ชื่อรอง เหรินตู่  เป็นขุนนางและบัณฑิตของรัฐจ๊กก๊กในยุคสามก๊กของจีน
== ประวัติ ==
เคาจูเป็นชาวเมืองลำหยง (南陽郡 หนานหยางจฺวิ้น) ซึ่งปัจจุบันอยู่บริเวณนครหนานหยาง มณฑลเหอหนาน เคาจู้เกิดในช่วงปลายราชวงศ์ฮั่นตะวันออกและศึกษาเล่าเรียนกับหลิว ซี (劉熈) เคาจูเชี่ยวชาญเรื่องคำสอนของเต้เหี้ยนบัณฑิตลัทธิขงจื๊อ, คัมภีร์อี้จิง, ชูจิง, อี๋หลี่, หลี่จิง, โจวหลี่, เหมาชือจว้าน และหลุน-ยฺหวี่ ในช่วงระหว่างปี ค.ศ. 196 และ ค.ศ. 220 เคาจูได้พบกับเคาเจ้งและคนอื่น ๆ ในมณฑลเกาจิ๋ว (ครอบคลุมพื้นที่บางส่วนของเขตปกครองตนเองกว่างซีจ้วง มณฑลกวางตุ้ง และตอนเหนือของประเทศเวียดนามในปัจจุบัน) และภายหลังก็ติดตามพวกเขาไปยังมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน)
== คำวิจารณ์ ==
== ดูเพิ่ม ==
รายชื่อบุคคลในยุคสามก๊ก
== อ้างอิง ==
=== บรรณานุกรม ===
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
ขุนนางของจ๊กก๊ก
ข้าราชการของเล่าปี่
ลำหยง

ลำหยง หรือ ลำเอี๋ยง ในภาษาจีนกลางเรียกว่า หนานหยางจฺวิ้น (南陽郡) เป็นจฺวิ้นหรือเมืองของจีนซึ่งมีอยู่ตั้งแต่ยุครณรัฐถึงยุคราชวงศ์ถัง มีศูนย์กลางอยู่ที่นครหนานหยาง มณฑลเหอหนานในปัจจุบัน
== ประวัติศาสตร์ ==
เมืองลำหยงก่อตั้งโดยรัฐฉินในสมัยของฉินเจาเซียงหวางปีที่ 35 (272 ปีก่อนคริสตกาล) มีที่ว่าการเมืองอยู่ที่อำเภออ้วนเซีย (宛 หว่าน) ปัจจุบันคือนครหนานหยาง มณฑลเหอหนาน ประกอบด้วยดินแดนทางเหนือของแม่น้ำฮั่นซุย (漢水 ฮั่นฉุ่ย) ซึ่งก่อนหน้านี้เป็นของรัฐฉู่
ในยุคราชวงศ์ฮั่นตะวันตก เมืองลำหยงประกอบโดย 36 อำเภอ ได้แก่ อ้วนเซีย (หว่าน), โชว (犨), ตู้เหยี่ยน (杜衍), จ้าน (酇), ยฺวี่หยาง (育陽), ปั๋วชาน (博山), เนี่ยหยาง (涅陽), อิน (陰), ตู่หยาง (堵陽), จื้อ (雉), ชานตู (山都), ไช่หยาง (蔡陽), ซินเอี๋ย (新野 ซินเย่), จู้หยาง (筑陽), จี๋หยาง (棘陽), อู่ตาง (武當), อู่อิน (舞陰), ซีเอ้อ (西鄂), หราง (穰), ลี่ (酈), อันจงก๋วน (安眾 อานจ้ง), กว้านจฺวิน (冠軍), ปี่หยาง (比陽), ผิงชื่อ (平氏), สุย (隨), เย่ (葉), เติ้ง (鄧), เฉาหยาง (朝陽), หลู่หยาง (魯陽), ชงหลิง (舂陵), ซินตู (新都), หูหยาง (湖陽), หงหยาง (紅陽), เล่อเฉิง (樂成), พกบ๋อง (博望 ปั๋วว่าง) และฟู่หยาง (復陽) ประชากรทั้งหมดในปี ค.ศ. 2 คือ 1,942,051 คนใน 359,116 ครัวเรือน ในปี ค.ศ. 140 ประชากรเพิ่มมากขึ้นเป็น 2,439,618 คนใน 528,551 ครัวเรือน
ในยุคสามก๊กมีการก่อตั้งเมืองหรือจฺวิ้นใหม่หลายเมือง เมื่อถึงยุคราชวงศ์จิ้นรวบรวมแผ่นดินจีน (ค.ศ. 280) จำนวนอำเภอของลำหยงก็ลดลงเหลือ 14 อำเภอ ได้แก่ อ้วนเซีย (หวาน), ซีเอ้อ, จื้อ, หลู่หยาง, โชว, ยฺวี่หยาง, พกบ๋อง (ปั๋วว่าง), ตู่หยาง, เย่, อู่อิน, ปี่หยาง, เนี่ยหยาง, กว้านจฺวิน และลี่ จำนวนประชาการที่มีบันทึกคือ 24,400 ครัวเรือน ในยุคราชวงศ์หลิวซ่ง ในเมืองลำหยงเหลือเพียง 7 อำเภอในขณะที่จำนวนประชากรลดลงเหลือ 38,132 คนใน 4,727 ครัวเรือนเมื่อกลางศตวรรษที่ 5
ในยุคราชวงศ์สุยและราชวงศ์ถัง ลำหยง (หนานหยาง) กลายเป็นอีกชื่อหนึ่งของจังหวัดเติ้งโจวในภูมิภาคเดียวกัน ในปี ค.ศ. 742 ลำหยงมี 6 อำเภอและมีประชากร 165,257 คน 43,055 ครัวเรือน
== อ้างอิง ==
จฺวิ้นของราชวงศ์ฮั่น
OpenSSL

redirect โอเพนเอสเอสแอล
อยากตาย อย่าตาย (มรณาคาเฟ่)

อยากตาย อย่าตาย มรณาคาเฟ่ (อังกฤษ: Death is All Around) เป็นภาพยนตร์ไทยแนวโรแมนติก แฟนตาซีที่ออกฉายในปี 2566 จากค่าย Film Guru ของพชร์ อานนท์ ร่วมมือกับ โพซิทีฟ ติ้งกิ้ง (POSITIVE THINKING CO.,LTD.) และ มรณานุสติ คาเฟ่ (Kid Mai Death Awareness Café) โดยเล่าเรื่องราวเกี่ยวกับ เฮลเปอร์ (Helper) เหล่ายมทูตที่ทำหน้าที่ในการนำทางและเตือนสติเหล่ามนุษย์ที่ทำอัตวินิบาตกรรม ซึ่งต้องมารับโทษเป็นพนักงานร้านอยู่ภายในมรณานุสติคาเฟ่ (Kid Mai Death Awareness Café) จุดเชื่อมระหว่างโลกมนุษย์และโลกของวิญญาณ กำกับการแสดงโดยธนณัฐ สุขเจริญ และนำแสดงโดยศุภพงษ์ อุดมแก้วกาญจนา และศนันธฉัตร ธนพัฒน์พิศาล
== รายชื่อนักแสดง ==
ศุภพงษ์ อุดมแก้วกาญจนา ... เฮลเปอร์แต๊งค์
ศนันธฉัตร ธนพัฒน์พิศาล ... เดียร์
ณิชาภัทร ฉัตรชัยพลรัตน์ ... เฮลเปอร์นิว
สุรเดช พินิวัตร์ ... เฮลเปอร์เบลล์
ดุล ร่มจำปา ... กันต์
ภัทรดนัย เสตสุวรรณ ... ตัวเล็ก
คาริญญ์ยวัฒ ดุรงค์จิรกานต์ ... บอส
วิชัย แซ่ฟ่าน ... มังกร
สุนิล พล ... หมอสุนิล
== เพลงประกอบ ==
เจ้าท้องฟ้า (Cloud) โดย สาธิมา เต็มวุฒิโรจน์
== คำวิจารณ์และการตอบรับ ==
อยากตาย อย่าตาย มรณาคาเฟ่ จัดงานรอบกาล่าพรีเมียร์ในวันที่ 17 ตุลาคม พ.ศ. 2566  โดยจัดให้เหล่าแฟนคลับของนักแสดงได้รวมเข้าชมด้วย ก่อนจะเข้าฉายจริงในวันที่ 19 ธันวาคม พ.ศ. 2566 ซึ่งได้รับคำวิจารณ์และการให้คะแนนรีวิวของสื่อต่างๆ เช่น
True ID : (8/10) เข้าไปดูในโรงก็รู้สึกว่าความตายอยู่ตรงหน้าเราและใกล้แค่ปลายจมูกของเราตรงนี้เอง
Daily News : (4/5) หลาย ๆ อย่างทำออกมาได้ดีแล้ว หากใครกำลังท้อกับชีวิตเข้าไปชมเรื่องนี้จะได้รับกำลังใจออกมาอย่างแน่นอน และใครอยากจะเข้าใจคนรอบตัวมากขึ้น ก็แนะนำให้เข้าไปชม
== อ้างอิง ==
ภาพยนตร์ที่ออกฉายในปี พ.ศ. 2566
ภาพยนตร์แนวโรแมนติกแฟนตาซี
กูเกิล ฟิวเชีย

กูเกิล ฟิวเชีย  (Google Fuchsia) เป็น ระบบปฏิบัติการ แบบ โอเพ่นซอร์ส ที่พัฒนาโดย Google ตรงกันข้ามกับระบบปฏิบัติการที่ใช้ ลินุกซ์ ของ Google เช่น โครมโอเอส และ แอนดรอยด์ ,  ฟิวเชียใช้ เคอร์เนล แบบกำหนดเองชื่อ Zircon เปิดตัวต่อสาธารณะในฐานะพื้นที่เก็บ ข้อมูล git ที่โฮสต์เองในเดือนสิงหาคม 2559 โดยไม่มีการประกาศอย่างเป็นทางการจากองค์กร หลังจากพัฒนามาหลายปี การเปิดตัวผลิตภัณฑ์อย่างเป็นทางการบน Google Nest Hub รุ่นแรก แทนที่ Cast OS ที่ใช้ ลินุกซ์ ดั้งเดิม
== ความเป็นมา ==
ในเดือนสิงหาคม 2559 สื่อรายงานเกี่ยวกับแหล่งเก็บ รหัสต้นฉบับ ลึกลับที่เผยแพร่บน กิตฮับ โดยเปิดเผยว่า กูเกิลกำลังพัฒนาระบบปฏิบัติการใหม่ชื่อ ฟิวเชีย ไม่มีการประกาศอย่างเป็นทางการ แต่การตรวจสอบรหัสบ่งชี้ว่าโค้ดสามารถทำงานได้บนอุปกรณ์ต่างๆ รวมถึงระบบ "Dash Infotainment" สำหรับรถยนต์ อุปกรณ์ฝังตัว เช่น สัญญาณไฟจราจร นาฬิกาดิจิทัล สมาร์ทโฟน แท็บเล็ต และ พีซี สถาปัตยกรรมของมันแตกต่างอย่างสิ้นเชิงจากระบบปฏิบัติการแอนดรอยด์  และโครมโอเอส ที่ใช้ ลินุกซ์ เนื่องมาจากส่วนหนึ่งมาจากเคอร์เนล Zircon  อันเป็นเอกลักษณ์ของมัน ซึ่งเดิมชื่อ Magenta      
== ภาพรวม ==
ข้อมูลปี 2565 โค้ดของฟิวเชียส่วนใหญ่อยู่ในภาษารัสต์.
=== ส่วนต่อประสานกับผู้ใช้ ===
ส่วนต่อประสานกับผู้ใช้ และ แอป ของฟิวเชียเขียนด้วย ฟลัตเตอร์
== อ้างอิง ==
ซอฟต์แวร์ใช้สัญญาอนุญาตอะแพชี
ซอฟต์แวร์ของกูเกิล
ระบบปฏิบัติการฝังตัว
สถานีรถไฟชินยัตสึชิโระ

สถานีรถไฟชินยัตสึชิโระ  เป็นสถานีรถไฟในนครยัตสึชิโระ จังหวัดคูมาโมโตะ ประเทศญี่ปุ่น ให้บริการโดยบริษัทรถไฟคีวชู (JR คีวชู)
สถานีรถไฟชินยัตสึชิโระเปิดให้บริการเมื่อวันที่ 13 มีนาคม พ.ศ. 2547 พร้อมกับการเปิดส่วนของเส้นทางรถไฟความเร็วสูงสายคิวชูชิงกันเซ็ง ขณะนั้นรถไฟขบวน สึบาเมะ เปิดให้บริการจากสถานีชินยัตสึชิโระไปยังสถานีคาโงชิมะชูโอ จนถึงปี พ.ศ. 2554 คิวชูชิงกันเซ็งได้ขยายไปทางเหนือจนถึงสถานีฮากาตะ ในฟูกูโอกะ และเชื่อมต่อกับสายซันโยชิงกันเซ็ง
== ชานชาลา ==
== สถานีถัดไป ==
สถานีรถไฟในจังหวัดคูมาโมโตะ
สถานีรถไฟของบริษัทรถไฟคีวชู
เอจิ ทาเกโมโตะ

เอจิ ทาเกโมโตะ (, 7 มีนาคม 1973 –) เป็นนักพากย์และผู้บรรยาย ชายชาวญี่ปุ่น เกิดที่เมืองชูนัง จังหวัดยามางุจิ สังกัดอาโอนิโปรดักชัน ส่วนสูง 165 ซม.
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2516
บุคคลจากจังหวัดยามางูจิ
นักพากย์ชายชาวญี่ปุ่น
ดับเบิลยูดับเบิลยูเอฟ นอร์ธ อเมริกัน เฮวีเวต แชมเปียนชิป

ดับเบิลยูดับเบิลยูเอฟ นอร์ธ อเมริกัน เฮวีเวต แชมเปียนชิป (WWF North American Heavyweight Championship) เป็นเข็มขัดแชมป์ของสมาคม WWE ก่อตั้งขึ้นในช่วงปี 1979 ถึง 1981
== การครอง ==
=== ลำดับชื่อของแชมป์ ===
== อ้างอิง ==
== แหล่งข้อมูลอื่น ==
WWF North American Heavyweight Title History
เข็มขัดของดับเบิลยูดับเบิลยูอี
หลุยส์ เดอแซ

หลุยส์ ชาร์ล อ็องตวน เดอแซ (Louis Charles Antoine Desaix) เป็นผู้บัญชาการทหารในสงครามปฏิวัติฝรั่งเศส และได้รับการยอมรับนับถือเป็นหนึ่งในแม่ทัพที่ยิ่งใหญ่ในช่วงสงครามปฏิวัติฝรั่งเศส จากการที่เขาเป็นแม่ทัพผู้ใจกว้างและมีมนุษยธรรม เขามีอุปนิสัยอ่อนน้อมถ่อมตน และมักแต่งกายอย่างเรียบง่ายด้วยเสื้อคลุมสีน้ำเงินที่ขาดนิดหน่อย เขาเป็นเพื่อนสนิทร่วมอาชีพกับนายพลหลุยส์-นีกอลา ดาวู และฌ็อง เรนีแย
เดอแซเรียนทหารตั้งแต่อายุแปดขวบ เขาเป็นคนที่มีจิตใจรักเสรีภาพ และปฏิเสธที่จะอพยพตามครอบครัวออกนอกฝรั่งเศสเมื่อเกิดสงครามปฏิวัติฝรั่งเศสในปี 1791 เขาเข้าสังกัดกองทัพแม่น้ำไรน์ โดยเป็นนายทหารคนสนิทนายพลวิกตอร์ เดอ บรอย ซึ่งเป็นบุตรชายขุนนางชั้นดยุก เหตุนี้ทำให้เขาเกือบจะถูกกีโยตีน แต่แล้วเขาก็เอาตัวรอดมาได้ ผลงานอันเด่นชัดของเขาก็เป็นที่ชื่นขอบของผู้นำสาธารณรัฐ และมีความก้าวหน้าเรื่อยมา
นายพลเดอแซเคยเข้าร่วมในการทัพอียิปต์ และการทัพอิตาลี เขาถูกยิงเสียชีวิตในยุทธการที่มาเร็งโก
==อ้างอิง==
ผู้มีชื่อจารึกใต้ประตูชัยฝรั่งเศส
นายพลชาวฝรั่งเศส
ช้าง เอฟเอคัพ 2566–67

การแข่งขัน ไทยเอฟเอคัพ 2566–67 (หรือ ช้าง เอฟเอคัพ 2566–67 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 28 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือกเพลย์ออฟ รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2566–67
== ปฏิทินการแข่งขัน ==
== รอบการแข่งขัน ==
=== รอบแรก ===
การจับสลากแบ่งสายมีขึ้นในวันที่ 1 กันยายน 2566 โดยมีทั้งหมด 62 สโมสรที่เข้าร่วมการแข่งขันในรอบแรก ประกอบด้วยทีมจากไทยแลนด์ อเมเจอร์ลีก 24 สโมสร, ไทยแลนด์ เซมิโปรลีก 3 สโมสร, ไทยลีก 3 จำนวน 24 สโมสร และไทยลีก 2 จำนวน 11 สโมสร โดยแบ่งเป็นการแข่งขันทั้งหมด 31 คู่ และอีก 17 สโมสรจะได้สิทธิ์ผ่านเข้าสู่รอบแรกโดยอัตโนมัติ การแข่งขันจะมีขึ้นในวันที่ 4 ตุลาคม 2566
=== รอบ 64 ทีมสุดท้าย ===
สโมสรที่ผ่านเข้ารอบจากรอบคัดเลือก 31 สโมสร รวมกับสโมสรที่ชนะผ่านอีก 17 สโมสร และสโมสรในไทยลีกอีก 16 สโมสร เข้าแข่งขันในรอบ 64 ทีมสุดท้าย โดยการจับสลากแบ่งสายมีขึ้นเมื่อวันที่ 12 ตุลาคม 2566 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 1 พฤศจิกายน 2566
== สถิติ ==
=== ผู้ทำประตูสูงสุด ===
=== แฮตทริก ===
== ดูเพิ่ม ==
ไทยลีก ฤดูกาล 2566–67
ไทยลีก 2 ฤดูกาล 2566–67
ไทยลีก 3 ฤดูกาล 2566–67
ไทยลีก 3 ฤดูกาล 2566–67 – โซนภาคเหนือ
ไทยลีก 3 ฤดูกาล 2566–67 – โซนภาคตะวันออกเฉียงเหนือ
ไทยลีก 3 ฤดูกาล 2566–67 – โซนภาคตะวันออก
ไทยลีก 3 ฤดูกาล 2566–67 – โซนภาคตะวันตก
ไทยลีก 3 ฤดูกาล 2566–67 – โซนกรุงเทพและปริมณฑล
ไทยลีก 3 ฤดูกาล 2566–67 – โซนภาคใต้
ไทยลีก 3 ฤดูกาล 2566–67 – รอบระดับประเทศ
รีโว่ คัพ 2566–67
ไทยแลนด์แชมเปียนส์คัพ 2566
== อ้างอิง ==
66–67
การแข่งขันฟุตบอลในประเทศไทย
ฟุตบอลในประเทศไทยปี พ.ศ. 2566
ฟุตบอลในประเทศไทยปี พ.ศ. 2567
มานัตเติร์กเมนิสถาน

Currencies with ISO 4217 code
มานัตเติร์กเมนิสถาน (manat ; อักษรย่อ: m ; ISO 4217: TMT) เป็นสกุลเงินที่เป็นทางการของเติร์กเมนิสถาน มานัตดั้งเดิมถูกนำมาใช้เมื่อวันที่ 1 พฤศจิกายน พ.ศ. 2536 แทนที่รูเบิลของสหภาพโซเวียตในอัตรา 1 มานัต = 500 รูเบิล.   หน่วยย่อยของมานัตคือเท็งเก (teňňe) โดย 100 เท็งเกรวมกันได้กับ 1 มานัต
เนื่องด้วยจากอัตราเงินเฟ้อที่หนักหน่วง เงินมานัตใหม่จึงถูกนำมาใช้เมื่อวันที่ 1 มกราคม พ.ศ. 2552 ในอัตรา 5,000 มานัตเก่าต่อ 1 มานัตใหม่ 
== ที่มาของชื่อ ==
คำว่า "มานัต" มาจากคำภาษาเปอร์เซีย "munāt" (มูนาต) และคำภาษารัสเซีย "монета" ("โมเนตา") แปลว่า "เหรียญ"  ชื้อนี้เคยใช้เป็นชื่อของสกุลเงินโซเวียตในภาษาเติร์กเมน (манат) และใน ภาษาตุรกีอาเซอร์ไบจัน
== เหรียญ ==
== ธนบัตร ==
=== อัตราแลกเปลี่ยน ===
ก่อนเดือนเมษายน 2552: US$1 = 1.04 มานัต
เมษายน 2552ถึงมกราคม. 2558: US$1 = 2.85 มานัต
มกราคม 2558 เป็นต้นไป: US$1 = 3.5 มานัต
ตลาดมืดสำหรับอัตราแลกเปลี่ยนจึงมีอยู่เนื่องจากกฎหมายห้ามการแลกเปลี่ยนเงินสดในเติร์กเมนิสถาน อัตราแลกเปลี่ยนคู่ขนานแตกต่างกันไประหว่าง 40 ถึง 41 ล้านต่อดอลลาร์สหรัฐ  
== หมายเหตุ ==
บทความที่มีข้อความภาษาเติร์กเมน
โครง
ไทยลีก 3 ฤดูกาล 2566–67 – โซนภาคตะวันออก

ไทยลีก 3 ฤดูกาล 2566–67 โซนภาคตะวันออก เป็นส่วนหนึ่งของการแข่งขันไทยลีก 3 ฤดูกาล 2566–67 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 7 ของไทยลีก 3 นับตั้งแต่ก่อตั้งลีกเมื่อ พ.ศ. 2560
== สโมสร ==
สโมสรที่เข้าแข่งขันในฤดูกาล 2566–67 โซนภาคตะวันออก มีจำนวน 11 สโมสร โดยแบ่งเป็นสโมสรจากฤดูกาล 2565–66 จำนวน 9 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 2 สโมสร
=== สนามเหย้า ที่ตั้ง และผลงานฤดูกาลที่แล้ว ===
=== ข้อมูลสโมสร ===
=== ผู้เล่นต่างชาติ ===
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
{|class="unsortable"
|-
| style="width:15px; background:#ffdddd;"| ||ผู้เล่นต่างชาติทั่วไป
|-
| style="width:15px; background:#ffffdd;"| ||ผู้เล่นต่างชาติ (เอเชีย)
|-
| style="width:15px; background:#ddffdd;"| ||ผู้เล่นต่างชาติ (อาเซียน)
|-
| style="width:15px; background:#c8ccd1;"| ||ไม่มีการลงทะเบียนผู้เล่นต่างชาติ
|}
=== การเปลี่ยนแปลงที่ตั้ง และอัตลักษณ์ ===
มีการเปลี่ยนโลโก้ใหม่
เปลี่ยนชื่อเป็นบีเอฟบี พัทยา ซิตี้ และมีการเปลี่ยนโลโก้ใหม่
มีการเปลี่ยนโลโก้ใหม่
เปลี่ยนชื่อเป็นอาร์บีอาร์ยู จันทบุรี ยูไนเต็ด และมีการเปลี่ยนโลโก้ใหม่
=== การเปลี่ยนแปลงผู้จัดการทีม ===
== ตารางคะแนน ==
=== อันดับ ===
=== อันดับตามสัปดาห์ ===
=== ผลการแข่งขันที่ลงเล่น ===
== ผลการแข่งขัน ==
== สถิติ ==
=== ผู้ทำประตูสูงสุด ===
=== แฮตทริก ===
=== คลีนชีตส์ ===
== ผู้ชม ==
=== สถิติผู้ชมทั้งหมด ===
=== จำนวนผู้ชมจากเกมเหย้า ===
แหล่งที่มา: ไทยลีก
หมายเหตุ: ข้อผิดพลาดในการรายงานการแข่งขันเมื่อวันที่ 7 ตุลาคม 2566 (ฉะเชิงเทรา ไฮ-เทค 2–3 ปลวกแดง ยูไนเต็ด) ข้อผิดพลาดในการรายงานการแข่งขันเมื่อวันที่ 28 ตุลาคม 2566 (ราชนาวี 0–2 กองเรือรบ)
== อ้างอิง ==
ตะวันออก
การแข่งขันกีฬาในจังหวัดจันทบุรี
การแข่งขันกีฬาในจังหวัดฉะเชิงเทรา
การแข่งขันกีฬาในจังหวัดชลบุรี
การแข่งขันกีฬาในจังหวัดปราจีนบุรี
การแข่งขันกีฬาในจังหวัดระยอง
Masoala

Masoala เป็นสกุลของพืชดอกในวงศ์ Arecaceae โดยพืชในสกุลนี้ทั้งหมดเป็นพืชเฉพาะถิ่นในมาดากัสการ์:
Masoala kona Beentje
Masoala madagascariensis Jum.
==อ้างอิง==
 
พืชดอกเฉพาะถิ่นในมาดากัสการ์
สกุล Arecaceae
นินจาคิด

นินจาคิด (Ninja Kid) หรือที่รู้จักในประเทศญี่ปุ่นในชื่อ เกเกเกะ โนะ คิตาโร - โยไก ไดมาเกียว (ゲゲゲの鬼太郎 妖怪大魔境; เกเกเกะ โนะ คิตาโร: อาณาจักรโยไกผู้ชั่วร้าย) เป็นวิดีโอเกมแอ็กชันที่พัฒนาโดยบริษัทโทเซะ และเผยแพร่โดยบริษัทบันไดสำหรับนินเท็นโดเอนเตอร์เทนเมนต์ซิสเตม
เวอร์ชันญี่ปุ่นอิงมาจากมังงะซีรีส์อสูรน้อยคิทาโร่ แต่เกมดังกล่าวได้เปลี่ยนเป็น "นินจาคิด" โดยทั่วไป และการอ้างอิงถึงคิทาโร่ทั้งหมดถูกเอาออกสำหรับเวอร์ชันอเมริกาเนื่องจากเนื้อหาต้นฉบับไม่เป็นที่รู้จักนอกประเทศญี่ปุ่น
เกมนี้ตามมาด้วยภาคต่อชื่อเกเกเกะ โนะ คิตาโร 2: โยไก กุนดัง โนะ โชเซ็ง ซึ่งวางจำหน่ายในปีถัดมาเฉพาะในญี่ปุ่นโดยบริษัทบันไดเท่านั้น อย่างไรก็ตาม เกมดังกล่าวเป็นวิดีโอเกมเล่นตามบทบาทและโครงเรื่องของเกมไม่เกี่ยวข้องกับต้นฉบับ
อนึ่ง เกมนี้เป็นเกมแฟมิคอมที่ขายดีที่สุดอันดับแปดใน ค.ศ. 1986 โดยขายได้ 1,250,000 ชุด
== รูปแบบการเล่น ==
รูปแบบการเล่นเริ่มต้นบนแผนที่มุมมองเหนือศีรษะที่มีซุ้มประตูต่าง ๆ จำนวนมาก แต่ละซุ้มประตูจะนำไปสู่ภารกิจเลื่อนฉากด้านข้างที่แตกต่างกัน และประเภทของภารกิจสามารถกำหนดได้จากรูปร่างของซุ้มประตู ซึ่งในตอนท้ายของแต่ละภารกิจ ประตูสองบานจะปรากฏขึ้น โดยประตูหนึ่งจะพากลับไปยังแผนที่ และอีกประตูจะพาผู้เล่นไปยังหอคอยเลื่อนฉากแนวตั้งโดยมีมินิบอสอยู่ด้านบน (หลังจากเอาชนะมินิบอสได้แล้ว จะกลับสู่แผนที่) นอกจากนี้ ในแต่ละภารกิจ ไอเทมต่าง ๆ จะสุ่มปรากฏบนหน้าจอ ไอเทมโบนัสบางรายการยังช่วยเพิ่มความเร็วชั่วคราว หรือนกฮูกที่แสดงให้ผู้เล่นเห็นว่าประตูใดที่นำกลับไปยังแผนที่ (แทนที่จะเป็นหอคอยมินิบอส) เมื่อรวบรวมม้วนหนังสือได้แล้ว จะสามารถนำไปที่กระท่อมตรงกลางแผนที่เพื่อปลดล็อกป้อมปราการและต่อสู้กับบอสของแผนที่ ในระหว่างการต่อสู้กับบอส หากมีการรวบรวมนกหวีดไว้ ตัวละครสามารถหมอบอยู่ที่มุมซ้ายสุดของหน้าจอเพื่อใช้นกหวีดเรียกภูตรับใช้
== นินจาคิด / เกเกเกะ โนะ คิตาโร - โยไก ไดมาเกียว ==
เวอร์ชันภาษาญี่ปุ่นดั้งเดิมแตกต่างจากเวอร์ชันอเมริกาอย่างเห็นได้ชัด ตัวละครหลักคือคิทาโร่ และอาวุธหลักของเขาคือผมแทนที่จะเป็นลูกดอก ส่วนอาวุธรองของเขาคือดัชนีเหินหาวแทนดาวกระจาย, เสื้อกั๊กของเขาแทนขนนก และเกี๊ยะแทนบูมเมอแรง อาวุธทั้งหมดนี้ทำหน้าที่เหมือนกับอาวุธของเคียว ผู้เป็นตัวเอกเวอร์ชันอเมริกัน ซึ่งพวกเขาแค่ใช้สไปรต์ที่แตกต่างกัน อาวุธเสริมลูกไฟยังคงเหมือนเดิม บางด่านเป็นที่อยู่อาศัยของอสุรกายในภาพยนตร์ "ตะวันตก" เช่น อสุรกายของแฟรงเกนสไตน์ และเคานต์แดรกคูลา ซึ่งหัวหน้าของด่านเหล่านี้คือตัวละครแบ็กเบียร์ด ที่เป็นผู้นำของ "โยไกตะวันตก" ส่วนม้วนหนังสือที่ใช้ปลดล็อกป้อมปราการนั้นเป็นลูกบอลคริสตัลในเวอร์ชันดั้งเดิม นอกจากนี้ บรรดาภูตรับใช้ก็แตกต่างกันเช่นกัน โดยเป็นตัวละครจากมังงะ เพกาซัสเดิมคือปีศาจกำแพง, นกอินทรีคือทารกเฒ่าขี้แง และกระจกคือยายเฒ่าแม่มดทราย ท้ายที่สุดแล้ว ศัตรูตัวเล็ก ๆ น้อย ๆ บางตัวก็แตกต่างออกไป ส่วนที่โดดเด่นที่สุดคือ "นินจาโจรสลัด" ที่พบในด่านสงครามกองโจรบางด่าน ซึ่งเดิมคือปีศาจหนู และคิทาโร่ขี่ปีศาจผ้าขาวระหว่างด่านยุทธเวหา
== อ้างอิง ==
วิดีโอเกมที่ออกวางจำหน่ายในปี พ.ศ. 2529
เกมจากค่ายบันได
วิดีโอเกมเกี่ยวกับนินจา
เกมสำหรับแฟมิคอม
วิดีโอเกมแพลตฟอร์ม
วิดีโอเกมการ์ตูนญี่ปุ่น
วิดีโอเกมที่พัฒนาขึ้นในประเทศญี่ปุ่น
วิดีโอเกมผู้เล่นเดี่ยว
ตรอยกา (วิดีโอเกม)

ตรอยกา (Troika) เป็นวิดีโอเกม ค.ศ. 1991 ที่เผยแพร่โดยบริษัทแพรากอนซอฟต์แวร์
== รูปแบบการเล่น ==
ตรอยกาเป็นการรวมสามเกม ได้แก่ "เมทัลฮาตส์", "อีวานส์ไทม์แมชชีน" และ "เรเบิลแพลนเน็ตส์"
== การตอบรับ ==
แมต เทย์เลอร์ ได้วิจารณ์เกมนี้ให้แก่นิตยสารคอมพิวเตอร์เกมมิงเวิลด์ และระบุว่า "แม้ว่าการเสนอแต่ละเกมจะมีข้อดีอยู่บ้าง แต่ผู้วิจารณ์คนนี้ก็สนใจแค่ "เมทัลฮาตส์" เท่านั้น เกมทั้งหมดมีโครงสร้างที่สมเหตุสมผลและเป็นมิตรกับผู้ใช้ ด้วยการเซฟ, พาสเวิร์ด หรือการเลือกด่านได้ ถึงกระนั้น ก็อดไม่ได้ที่จะคิดว่าแม้จะมีสามเกมในหนึ่งเดียว ตรอยกาอาจเป็นผลิตภัณฑ์ที่น่าสนใจ แต่ก็ไม่ได้ใกล้เคียงกับเตตริส"
ส่วนเกมเพลเยอส์ พีซี สแตรตทิจีไกด์ ได้แสดงความเห็นว่า "แม้ว่าจะสร้างความประทับใจครั้งแรกอย่างหลีกเลี่ยงไม่ได้ที่ตรอยกาเป็นการนำธีมเกมที่น่าเบื่อกลับมาปรับปรุงใหม่ แต่ธรรมชาติของการให้อภัยก็ทำให้เกมนี้แตกต่างจากเกมอื่น ๆ หากคุณชอบเกมอาร์เคดแต่ไม่ชอบความหงุดหงิดของสิ่งประกอบตามปกติ ให้ลองตรอยกาสิ เกมดังกล่าวอาจทำให้คุณติดใจ"
== อ้างอิง ==
วิดีโอเกมที่ออกวางจำหน่ายในปี พ.ศ. 2534
เกมยิงที่ตายตัว
วิดีโอเกมรวมมินิเกม
เกมจากค่ายแพรากอนซอฟต์แวร์
วิดีโอเกมปริศนา
วิดีโอเกมที่พัฒนาขึ้นในประเทศรัสเซีย
ไอกะ โคบายาชิ

ไอกะ โคบายาชิ (, 23 ตุลาคม 1993 –) เป็นนักร้องและนักพากย์หญิงชาวญี่ปุ่น เกิดที่จังหวัดคานางาวะ  สังกัดค่ายนิวคัม อยู่ค่ายเพลงทอยส์แฟกตอรี ส่วนสูง 156.6 ซม. หลังจากเปิดตัวในฐานะนักร้องในปี 2011 ก็ได้เปิดตัวในฐานะนักพากย์ในเลิฟไลฟ์! ซันไชน์!! ปฏิบัติการล่าฝันสคูลไอดอล และเป็นสมาชิกของวง Aqours มีชื่อเล่นว่า ไอเกียง (あいきゃん)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2536
บุคคลจากจังหวัดคานางาวะ
ชาวญี่ปุ่นเชื้อสายเกาหลี
นักร้องเพลงประกอบอนิเมะ
นักพากย์หญิงชาวญี่ปุ่น
นักร้องป็อปหญิงญี่ปุ่น